0117.xml
ٹائیگر شروف مائیکل جیکسن کی سوانح عمری پر مبنی فلم میں کردار ادا کرنے کے خواہشمند
ممبئی ۔07ستمبر(اے پی پی) بالی وڈ اداکار ٹائیگر شروف نے کہا کہ وہ آنجہانی گلوکار مائیکل جیکسن کی سوانح عمری پر مبنی فلم میں کردار ادا کرنے کے خواہشمند ہیں۔ بالی وڈ اداکار ٹائیگر شروف نے اپنے حالیہ انٹرویو میں کہا کہ آنجہانی گلو کار مائیکل جیکسن ان کیلئے قابل داد شخصیت کے مالک تھے جن سے وہ بے حد متاثر تھے اور ان کو خراج تحسین دینے کیلئے انہوں نے ایک ویڈیو کی عکسبندی بھی کروائی ہے جس میں وہ بالکل آنجہانی مائیکل جیکسن جیسا رقص کرتے ہوئے دکھائی دیں گے۔ اداکار نے کہا کہ ان کی بڑی خواہش ہے کہ آنجہانی گلو کار مائیکل جیکسن کی سوانح عمری میں پرمبنی فلم بنے جس میں وہ مائیکل جیکسن کامرکزی کردار نبھائیں ۔ انہوں نے وہ آنجہانی مائیکل کا کردار ادا کرنے کیلئے وزن کم کرنے کیلئے بھی تیار ہیں اور وہ آسانی سے وزن کم کر لیں گے ۔ اداکار کی حال میں ریلیز ہونے والی فلم ’’ہیرو پنتی ‘‘ہے جس نے باکس آفس پر خاطر خواہ بزنس کیا
APP
07.09.14
0117p.xml
جیکسن پر فلم بنی تو کام کروں گا،ٹائیگر شیروف
ممبئی (وقت نیوز ) بالی دڈ کے اداکار ٹائیگر شیروف کا کہنا ہے کہ جیکسن پر فلم بنی تو کام کروں گا۔انہوں نے انڈو ایشین نیوز سروس سے کہا ہے کہ آنجہانی مائیکل جیکسن میری پسندیدہ شخصیت تھے ،ان کی زندگی پر فلم بنی تو مجھے کام کر کے خوشی ہو گی۔مجھے ان کا رقص بہت اچھا لگتا ہے اسی وجہ سے مجھے اس بائیو پکچر میں کام کرنا اچھا لگے گا۔میں نے ان کی زندگی پر بہت زیادہ تحقیق کی ہے ۔مجھے ان کے رقص کا انداز بہت اچھا لگتا ہے ۔میں خود کو سلیبریٹی نہیں سمجھتا بلکہ مزدور سمجھتا ہوں۔میں یہاں پر محنت سے نام کمایا ہوں۔انہوں نے کہا کہ کہا کہ اگر" رام لکھن " دوبارہ بنی تو میں اس کے ری میک میں کام نہیں کروں گا۔یاد رہے کہ ٹائیگر نے فلم " ہیروپنتی" سے شہرت حاصل کی تھی ۔میں شردھا کے ساتھ سائی کبیر کی فلم کر رہا ہوں۔یہ رومینٹک کامیڈی فلم ہے۔میں اس فلم کے لئے ایکشن سیکوئنسز کی تربیت کے لئے ہانک کانگ جا رہا ہوں۔میں اکتوبر میں وہاں پر ہو گااور سخت تربیت لوں گا۔میں نے تنقید کر برداشت کیا ہے اور اپنی غلطیوں کو دور کر رہا ہوں۔مجھے بالی وڈ کی سیاست سے کوئی دلچسپی نہیں ہے۔میں یہاں پر صرف کام کرنا چاہتا ہوں لیکن ایک بات ضرور کروں گا کہ یہاں پر کامیابی کے لئے لابنگ ضروری ہے ۔میں کسی بھی لابنگ کا حصہ نہیں بننا چاہتا ۔میں اپنی جگہ بنانے کے لئے محنت کر رہا ہوں۔میں معیاری کام کرنے کا عادی ہوں۔میرا خیال ہے کہ منفی کرداروں میں اداکاریکا مارجن ہوتا ہے ۔میں اس وجہ سے منفی کردار ادا کرنا چاہتا ہوں تاہم ہر منفی کردار اچھا نہیں ہوتا۔
daily_waqt
08.09.14